CELEX: C2006/022/17
Language: lv
Date: 2006-01-28 00:00:00
Title: lieta C-426/05: Lūgums sniegt prejudiciālu nolēmumu — izteikts ar  Verwaltungsgerichtshof 2005. gada 22. novembra  lēmumu lietā  Tele2 UTA Telecommunication GmbH  pret  Telekom-Control-Kommission

28.1.2006   
            
            
               LV
            
            
               Eiropas Savienības Oficiālais Vēstnesis
            
            
               C 22/9
            
         Lūgums sniegt prejudiciālu nolēmumu — izteikts ar Verwaltungsgerichtshof2005. gada 22. novembra lēmumu lietā Tele2 UTA Telecommunication GmbH pret Telekom-Control-Kommission
   
   (lieta C-426/05)
   (2006/C 22/17)
   tiesvedības valoda — vācu
   Eiropas Kopienu Tiesā izskatīšanai ir iesniegts Verwaltungsgerichtshof lūgums sniegt prejudiciālu nolēmumu, kas izteikts ar 2005. gada 22. novembra lēmumu lietā Tele2 UTA Telecommunication GmbH pret Telekom-Control-Kommission un kas Tiesā reģistrēts 2005. gada 1. decembrī.
   
      Verwaltungsgerichtshof lūdz Tiesu lemt par šādiem jautājumiem:
   
               1.
            
            
               Vai 4. un 16. pants Eiropas Parlamenta un Padomes 2002. gada 7. marta Direktīvā 2002/21/EK par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem (pamatdirektīva) (1) ir jāinterpretē tādējādi, ka jēdziens “ietekmētās” personas ietver arī tādus attiecīgajā tirgū konkurējošus uzņēmumus, kuriem tirgus analīzes procedūrā nav uzlikti, saglabāti vai grozīti īpaši reglamentējoši pienākumi?
            
         
               2.
            
            
               Gadījumā, ja uz pirmo jautājumu tiek atbildēts apstiprinoši:
               Vai Direktīvas 2002/21/EK 4. pants iestājas pret tādu valsts tiesību noteikumu saskaņā ar kuru tirgus analīzes procedūrā tikai tam uzņēmumam, kuram ir uzlikti, grozīti vai atsaukti īpaši reglamentējoši pienākumi, ir puses statuss?
            
         
      (1)  OV 2002, L 108, 33. lpp.